als_Latn dik_Latn sag_Latn
Pas shkarkimit si inspektor i hetimit tatimor, ministria e Financave i ka kërkuar Prokurorisë procedimin penal per Kliton Bistrin.
Sipas këtij institucioni, Bistri me atributet e oficerit të policisë gjyqësore, në kundërshtim flagrant me ligjet në fuqi si dhe me udhëzimin e Kryeministrit, ka marrë pjesë në aktivitete partiake gjatë fushatës elektorale.
“Veprimi i tij është në shkelje të hapur të Kodit Penal të Republikës së Shqipërisë. Ministria e Financave ka urdhëruar me date 29 Maj shkarkimin e menjehershem te z. Kliton Bistri. Nisur nga ky rast, Ministria e Financave kërkon nga të gjithë punonjësit e institucioneve të varësisë qe të zbatojnë me përpikmëri detyrat funksionale në perputhje me legjislacionin në fuqi”, thuhet në njoftimin e ministrisë.
Gjithashtu ministria i bën thirrje qytetarëve qe të denoncojnë rastet e evidentuara nga ana e tyre të përfshirjes së punonjësve të administratës në varësi të Ministrisë se Financave ne aktivitetet partiake. “Ata jane te lutur qe te na shkruajne ose te na dergojne foto apo filmime ne numrin 0676054545. (Whatsapp, Viber)”, mbyll njoftimin ministria.
Denoncoi dhe MAS- Po ashtu ministria e Arsimit ka denoncuar me emra rastet e dyshuara për përfshirje të administratës së zyrave arsimore në fushatën zgjedhore.
Sipas njoftimit të MAS bëhet me dije se po verifikohen rastet e konstatuara ku punonjës të sistemit arsimor janë përfshirë në fushatë zgjedhore. MAS ka denoncuar Drejtore e Zyrës Arsimore Rajonale, Librazhd znj. Bardha Qatja Punonjësi i Zyrës Arsimore Kolonjë z. Ermal Zylfo, Drejtuesi i Zyrës Arsimore Tepelenë z. Shkëlqim Imera dhe Drejtuese e Zyrës Arsimore, Kuçovë znj. Eglantina Zeqo.
Të pyetur nga Ora News burime nga Ministria E Arsimit thanë se këto raste janë konstatuar në shkelje të urdhrit të ish-ministres Lindita Nikolla për mospërfshirje të administratës në fushatë zgjedhore.
Nga ana tjetër nga Lezha kryeministri Rama ka sqaruar se çdo punonjës i administratës që gjatë oraorit të punës përfshihet në fushatë do të penalizohet por ka sqaruar ai, jashtë këtij orari ata janë të lirë të bëjnë çtë duan.
Urdhëri i Nikollës ishte i njëjtë me atë që është lëshuar edhe në zgjedhjet e 2015 për të mbajtur jashtë fushatës mësues e nxënës.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn